I dag bruges ordet hvidevarer populært om hårde hvidevarer – såsom køleskabe, ovne og vaskemaskiner – der er husholdningsmaskiner, som typisk er drevet af el eller gas. Men hvidevarer er faktisk et gammelt ord for boligtekstiler til husholdningen, så som sengetøj, duge, osv. Tekstilerne var hvide – lavet af bleget bomuld eller hør – og dermed kaldte man det hvidevarer.